Diari Oficial de la Generalitat Valenciana


Sumari del DOGV 8851, del 07-07-2020 (2020/4863)

Notificació de la sentència dictada en el procediment ordinari número 697/2017.
-------------------------------------------------------------------------------

### Dades del document

Número de DOGV
:   8851

Data del DOGV
:   07-07-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/4863


Organisme emissor
:   Jutjat de Primera Instància i Instrucció Número 1 de Massamagrell

Tipus de document
:   Edicte

Notificació de la sentència dictada en el procediment ordinari número 697/2017. [2020/4863]  
En el present procediment ordinari seguit a instàncies de CaixaBank, SA, contra Nancy Cárdenas Morejón i Leidy de la Peña Cárdenas, s'ha dictat sentència que diu literalment:  
Sentència núm. 97/2020  
Massamagrell, 23 de juny de 2020.  
Carola Soria Piquer, magistrada-jutgessa del Jutjat de Primera Instància i Instrucció número 1 de Massamagrell i el seu partit, havent vist les actuacions de judici ordinari seguides en aquest jutjat, sota el núm. 697/2017, a instàncies de l'entitat CaixaBank, SA, representada per la procuradora Elena Gil Bayo i sota la direcció lletrada de María Victoria Ramírez Huguet, contra Leidy de la Peña Cárdenas i Nancy Cárdenas Morejón, totes dues en situació de rebel·lia processal, en virtut dels següents,  
Dispositiva  
Estime la demanda interposada a instàncies de l'entitat CaixaBank, SA, representada per la procuradora Elena Gil Bayo, contra Leidy de la Peña Cárdenas i Nancy Cárdenas Morejón, totes dues en situació de rebel·lia processal, i en conseqüència,  
A) Declare la resolució del contracte de préstec hipotecari amb garantia hipotecària subscrit entre les parts en escriptura autoritzada pel notari de València José Luís López Rodríguez, en data 13 d'agost de 2002, sota el número de protocol 2558, ampliada per la de 16 d'abril de 2004, autoritzada pel mencionat notari de València amb el núm. 1240 del seu protocol, en el qual es va subrogar l'ara demandant, mitjançant una escriptura de compravenda amb subrogació en aquesta hipoteca, de data 25 de gener de 2006, autoritzada per l'esmentat notari de València, amb el núm. 227 d'ordre del seu protocol, i per la qual Leidy de la Peña Cárdenas adquireix la finca hipotecada i se subroga en el préstec hipotecari;  
B) Condemne de manera solidària les demandades, a la prestatària Leidy de la Peña Cárdenas i a la fiadora Nancy Cárdenas Morejón, al pagament de la totalitat de les quantitats degudes per principal i interessos ordinaris i moratoris reportats fins a la data de la certificació, que ascendeixen a la quantitat de 110.795,70 euros, més l'interés moratori que es genere des de la interpel·lació judicial fins que es dicte sentència, a partir del moment de la qual, i fins al complet pagament de les quantitats degudes, es reportarà l'interés processal corresponent.  
C) Acorde, a l'efecte de realització del dret d'hipoteca indicat en la demanda, la venda en pública subhasta de l'immoble hipotecat identificat en els fets d'aquesta demanda, la qual cosa es verificarà en execució de sentència, d'acord amb les regles que resulten dels articles 681 i següents LEC, de manera que: a) el producte de la venda de l'immoble serà destinat al pagament del crèdit garantit en l'import al pagament del qual siga condemnat el prestatari en sentència, incloent-hi els pronunciaments relatius als interessos moratoris generats després de la interpel·lació judicial, amb la prelació derivada de la garantia hipotecària; b) a l'efecte de subhasta, servirà de tipus o apreuament de l'immoble el tipus pactat per les parts en l'escriptura d'hipoteca. Sense perjudici de la reta de possibles mesures executives que pogueren sol·licitar-se i acordar-se en execució de sentència, contra el mateix prestatari i fiador, fins al total pagament del crèdit.  
D) Condemne les demandades al pagament de les costes derivades d'aquest procediment.  
Notifiqueu aquesta resolució a les parts, i s'indica que contra aquesta es pot presentar un recurs d'apel·lació en el termini de 20 dies des de l'endemà de la notificació, que es resoldrà, si escau, per l'Audiència Provincial de València.  
Aquesta és la meua sentència, que pronuncie, mane i signe. En done fe.  
I atés que es troben aquestes demandades, Nancy Cárdenas Morejón i Leidy de la Peña Cárdenas, en parador ignorat, s'expedeix aquest edicte a fi que els servisca de notificació en deguda forma.  
  
Massamagrell, 23 de juny de 2020.- La lletrada de l'Administració de justícia: Patricia Menéndez de la Cruz.